
OPIS STAVBY
IDENTIFIKAČNÉ ÚDAJE









Názov stavby:
 Premena Prvého slovenského literárneho gymnázia – Revúca
Miesto stavieb:
 Revúca
Katastrálen územie: Revúca
Okres:
 Revúca
Objednávateľ:
 Litterra, n. o.
 Železničná 260/27, Revúca
URČENIE DOKUMENTÁCIE









Predmet stavieb

Účelom stavby: 

Rekonštrukcia existujúcich objektov a prístavba novostavieb v areáli bývalého prvého         slovenského literárneho gymnázia. Tieto rekonštruované, adaptované a doplnené priestory budú následne spĺňať požiadavky na súčasné štandardy a technické vybavenie na to aby dokázali poskytnúť zázemie pre novo vznikajúcu inštitúciu celonárodného významu a to múzeum literatúry, hviezdovedy a mineralógie. Takáto podoba kultúrnej inštitúcie prispeje výrazným spôsobom ku zvyšovaniu spoločenskej a kultúrnej úrovne mesta Revúca a jej priľahlého regiónu Gemera.

      Zdôvodnenie výberu staveniska:

Návrh zámeru spočíva vo využití pozemkov a exitujúcich objektov vo vlastníctve investora pre funkciu občianskej vybavenosti nadmestského významu. Dôvodom umiestnenia stavebnej aktivity v danej lokalite sú majetkovo vysporiadané pozemky, ako aj záujem o navrátenie života do v súčasnosti opustených objektov, ktoré by museli byť následne ošetrované pred chátraním. Návrh rešpektuje nadradený komunikačný systém, poskytuje dostatočné množstvo statickej dopravy a je bezkonfliktne začlenený do okolitej urbanistickej štruktúry. Realizáciou výberu stavebného zámeru sa vytvoria atraktívne priestory, ktoré následne zastrešia dôležitú kultúrnu inštitúciu.
Charakteristika územia stavby: 
Verejné priestranstvá a exteriérové plochy

Verejné priestranstvá sú v rámci areálu rozdelené na 3 základné celky

Prístupový chodník – nachádza sa na severovýchodnej hranici pozemku. Chodník je existujúci. V súčasnosti má funkciu koridoru pre peších a prepája ulice Hviezdoslava a Železničná. V rámci premeny areálu bude chodník zrekonštruovaný. Na tomto chodníku je prístupný hlavný vstup do objektu SO 111. Chodník tak získa novú funkciu predpolia pred vstupom do múzea na severnej strane chodníka bude vytvorená alej stromov, bližšie špecifikovaná v časti PD E2.8 – SO 802, ktorej úlohou bude vytvoriť vizuálnu baréru od neudržiavaných a v súčasnosti nevyužívaných susedných objektov. V rámci vlastného chodníku bude vyriešený výškový rozdiel medzi okolitým terénom a úrovňou podlahy objektu SO 111, tak aby mohla byť prístupová cesta prehlásená za bezberiérovú.
Historická záhrada – existujúca záhrada v severnej časti areálu, jej prirodzené hranice tvoria objekt SO 101, pôvodné historické oplotenie a koridor ulice Železničná. Záhrada v minulosti tvorila reprezentatívne vstupné predpolie do objektu národnej kultúrnej pamiatky. Nachádza sa tu niekoľko drevín pochádzajúcich z obdobia vzniku objektu. V súčasnosti záhrada mení svoju funkciu, vrámci premeny areálu gymnázia nebude plniť úlohu vstupného predpolia, nakoľko sa hlavný vstup presúva. Záhrada bude doplnená o prvky drobnej architektúry a mobiliáru a bude dopĺňať programové spektrum novej inštitúcie o vonkajšie priestory určené na oddych a relax.

Performance záhrada – navrhovaná záhrada, ktorá vznikne v priestore medzi objektami SO 101 a SO 102. Jej úohou bude vytvoriť exteriérové plochy určené primárne na aktívne využitie a funkcie s ním prepojené. V rámci priestoru budú vybudované pobytové exteriérové schody, ktorých sekundárnou úloho bude personifikovať koncepciu ámfiteátrového sedenia pred javiskom. Úlohu javiska bude plniť betónová plocha umiestnená v rámci priestoru, bude určená na rôzne kultúrno spoločenské aktivity ( premietanie filmvo, divadlo, tancovačky, koncert, recitál, a rôzne iné ). Priestor performance záhrady je v priamom kontakte s aternatívnym vstupom do foyer objektu SO 111 a tzv Cafe gánkom ktorý je súčasťou objektu SO 102.
Bilancia plôch

Celkové riešené územie

Výmera m2:                                   6 007,0

Riešené územie ETAPA I:            4 836,9

Riešené územie ETAPA II:           1 107,1

ETAPA I

Návrh pôvodný stav

SO 101 – zastavaná plocha:          546,5

SO 102 – zastavaná plocha:          300,0

SO 111 – zastavaná plocha:          170,7

Zastavaná plocha SPOLU:           1 017,2

SO 101 – podlažná plocha:         1 639,5

SO 102 – podlažná plocha:            300,0

SO 111 – podlažná plocha:             170,7

Podlažná plocha SPOLU:              2 110,2

Plocha zelene:                                2 690,4

Spevnené plochy nepriepustné: 1 581,7

Spevnené plochy priepustné:         173,2
Členenie stavebných objektov

Stavba je členená na stavebné objekty: 
· SO 101 – Objekt NKP – rekonštrukcia

· SO 102 – Objekt č. 2 – rekonštrukcia

· SO 103 – Objekt č. 3 – rekonštrukcia

· SO 111 – Vstupný objekt – novostavba

· SO 112 – Prepojovací objekt – novostavba

· SO 113 – Hospodársky objekt

· SO 200 – Komunikácie na spevnené plochy

· SO 300 – Plynovod

· SO 400 – Kanalizácia splašková

· SO 450 – Kanalizácia dažďová

· SO 500 – Vodovod

· SO 600 – Rozvody elektro NN

· SO 800 – Sadové úpravy

· SO 900 – Drobná architektúra

· SO 1000 – Príprava územia

Múzeum vznikne celkovou rekonštrukciou areálu. V prvej etape budú zrekonštruované objekty SO 101, ktorý je národnou kultúrnou pamiatkou, SO 102 a bude vybudovaný objekt SO 111, ktorý je situovaný na severnej hranici parcely č. KN-C 816. Realizáciou objektu SO 111 sa docieli prepojenie existujúcich objektov SO 101 a SO 102. V existujúcom objekte SO 101 sa budú nachádzať primárne výstavné priestory a priestory programom priamo naviazané na expozíciu. V objekte SO 102 sa budú nachádzať doplnkové priestory, ako prednášková sála, kaviareň a apartmány pre krátkodobé ubytovanie umelcov. Objekt novostavby a jeho umiestnenie je riešené spôsobom, aby sa existujúceho objektu dotýkal a nezasahoval do autentickej fasády NPK. 

Link na projektovú dokumentáciu:
https://josephine.proebiz.com/sk/tender/29439/summary
